भास्कर संवाददाता|बांसवाड़ा
भास्कर संवाददाता|बांसवाड़ा
नववर्षऔर 31 दिसंबर का जश्न मनाने के नाम पर देररात तक शहर की सड़कों पर शराब पीकर तेज रफ्तार बाइक चलाने और उत्पात मचाने वालों की खैर नहीं है। नए साल पर शहर में होने वाले आयोजनों काे देखते हुए पुलिस ने इस बार सुरक्षा व्यवस्था कड़ी कर दी है। खासकर 31 दिसंबर की रात को शहरभर में पुलिस जाब्ता तैनात रहेगा। करीब 234 जवान शहर की सड़कों, चौराहों से लेकर भीतरी इलाकों में नजर रखेंगे। इसके साथ 4 मोबाइल टीम भी फील्ड में रहेंगी जो किसी भी घटना की जानकारी तुरंत कंट्रोल रूम तक पहुंचाएंगी। इसके अलावा 16 पिकेट्स पर 48 जवान मौजूद रहेंगे। इसके अलावा शराब पीकर बाइक और कार चलाने वालों के खिलाफ कार्रवाई के लिए 5 जगहों पर नाकाबंदी कर जांच की जाएगी।
एएसपी गणपति महावर ने बताया कि हुड़दंग करने वालों के खिलाफ कार्रवाई के आदेश दिए हैं। शराब पीकर बाइक चलाते पाए जाने पर एमवी एक्ट के तहत कार्रवाई की जाएगी। डीएसपी विक्रमसिंह इस पर नजर रखेंगे।
नववर्ष पर 239 जवान रहेंगे शहर में तैनात, 6 मोबाइल दल भी रखेंगे नजर, प्रमुख मार्गों पर नाकाबंदी कर होगी जांच
मनचलों पर रहेगी पुलिस की नजर
bho_Deva bho_Deva hin_Deva hin_Deva hin_Deva hin_Deva